**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTO „SKATINTI ALTERNATYVIŲ DEGALŲ NAUDOJIMĄ TRANSPORTO SEKTORIUJE PLUNGĖS RAJONO SAVIVALDYBĖJE“ ĮGYVENDINIMUI BEI DALINIAM JO FINANSAVIMUI**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 4 dalimi, 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ veiklos „Miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“ projekto finansavimo sąlygų aprašu, patvirtintu Lietuvos Respublikos susisiekimo ministro 2022 m. gegužės 30 d. įsakymu Nr. 3-277„Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašo patvirtinimo, Plungės rajono savivaldybės taryba nusprendžia:

1. Pritarti UAB „Plungės autobusų parkas“ (toliau – Pareiškėjas) projekto „Skatinti alternatyvių degalų naudojimą transporto sektoriuje Plungės rajono savivaldybėje“ (toliau – Projektas) įgyvendinimui.
2. Lietuvos Respublikos susisiekimo ministerijai priėmus sprendimą finansuoti Projektą, skirti Savivaldybės biudžeto lėšas Pareiškėjui tenkančiai  Projekto biudžeto išlaidų daliai iki 45 proc. visų tinkamų finansuoti Projekto išlaidų nuosavam indėliui padengti.
3. Įgalioti UAB „Plungės autobusų parkas“ direktorių pasirašyti visus su Projekto teikimu ir įgyvendinimu susijusius dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyresn. specialistė E. Makarevičienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTO „SKATINTI ALTERNATYVIŲ DEGALŲ NAUDOJIMĄ TRANSPORTO SEKTORIUJE PLUNGĖS RAJONO SAVIVALDYBĖJE“ ĮGYVENDINIMUI BEI DALINIAM JO FINANSAVIMUI“**

2023 m. rugsėjo 5 d.

Plungė

**1. Parengto sprendimo projekto tikslai, uždaviniai.** Tikslas – gauti Savivaldybės tarybos pritarimą UAB „Plungės autobusų parkas“ projekto „Skatinti alternatyvių degalų naudojimą transporto sektoriuje Plungės rajono savivaldybėje“ (toliau – Projektas) įgyvendinimui bei daliniam jo finansavimui. Siekiant laiku pateikti Projekto paraišką, 2023 m. rugpjūčio 17 d. vyko Savivaldybės kolegijos posėdis, kurio metu buvo pritarta Projekto paraiškos teikimui.

UAB „Plungės autobusų parkas“ valdyba 2023 m. rugpjūčio 18 d. vykusiame posėdyje protokoliniu sprendimu (protokolo Nr. 35) vienbalsiai pritarė UAB „Plungės autobusų parkas“ dalyvavimui Projekte pareiškėjo teisėmis, Savivaldybei garantuojant, kad bus užtikrinta Projektui reikalingų finansuoti išlaidų dalis, kurių nepadengia Projektui skiriamo finansavimo lėšos, bei suteikė UAB „Plungės autobusų parkas“ direktoriui įgaliojimus teikti paraišką ir pasirašyti visus su Projekto įgyvendinimu susijusius dokumentus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Šiuo metu netaršių viešojo transporto priemonių visiškai nėra Plungės rajono savivaldybės teritorijoje – UAB „Plungės autobusų parkas“ transporto parką sudaro 29 autobusai, kurie visi naudoja dyzelinį kurą. Vidutinis bendrovės autobusų amžius 2022 metų pabaigoje – 11 metų.

Įgyvendinant Projektą, UAB „Plungės autobusų parkas“ 6 dyzelinius autobusus (2001–2019 m. gamybos) numato pakeisti naujomis alternatyviosiomis netaršiomis transporto priemonėmis keleiviams vežti – dviejų tipų (9 m ir 12 m ilgio) elektra varomais naujais (neeksploatuotais) autobusais. Visi numatomi įsigyti elektriniai autobusai atitiks 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ veiklos „Miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“ projektų finansavimo sąlygų apraše (toliau – Aprašas) nustatytus reikalavimus viešojo transporto priemonei (sertifikavimo, pritaikymo neįgaliesiems, saugumo ir kt.).

Projekto metu taip pat numatoma įrengti 3 elektros krovimo stoteles (2 vietų 22kW) įsigyjamiems elektriniams autobusams krauti. Taip bus pagerinta keleivių vežimo viešuoju transportu viešosios paslaugos kokybė Plungės rajono savivaldybės teritorijoje.

**4. Lėšų poreikis ir finansavimo šaltiniai.** Bendra planuojama investicijų vertė – 2 641 504,49 Eur. Alternatyvaus finansavimo šaltiniai: Ekonomikos gaivinimo ir atsparumo didinimo plano „Naujos kartos Lietuva“ (EGADP) lėšos – 1 455 704,49 Eur, Savivaldybės biudžeto lėšos planuojamos skirti Pareiškėjui – 1 185 800,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Pagal Aprašą numatoma finansavimo forma – subsidija. Vienai įsigyjamai visai netaršiai viešojo transporto priemonei pagal Aprašą finansuojama suma negali viršyti: elektra varomai 200 000 eurų, vandeniliu pildomai – 300 000 eurų. Projektas bus įgyvendintas per 2024–2025 m.

Įgyvendinus šį Projektą, keleiviai bus vežami su naujomis netaršiomis transporto priemonėmis ir taip bus pagerinta keleivių vežimo viešuoju transportu viešosios paslaugos kokybė Plungės rajono savivaldybės teritorijoje.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** UAB „Plungės autobusų parkas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB „Plungės autobusų parkas“, Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus pagerinta keleivių vežimo viešuoju transportu viešosios paslaugos kokybė Plungės rajono savivaldybės teritorijoje* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* | *Projektu prisidedama prie šiltnamio efektą sukeliančių dujų (ŠESD) ir transportui būdingų oro teršalų dalies mažinimo Lietuvoje* | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyresn. specialistė Eglė Makarevičienė