**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS APLINKOS MONITORINGO 2024–2029 METŲ PROGRAMOS PATVIRTINIMO**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos aplinkos monitoringo įstatymo 8 straipsnio 3 dalimi, Plungės rajono savivaldybės taryba nusprendžia:

1. Patvirtinti Plungės rajono savivaldybės aplinkos monitoringo 2024–2029 metų programą (pridedama).
2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktoriaus pavaduotoja, pavaduojanti Administracijos direktorių Jovita Šumskienė

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėjas Arvydas Liutika

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyriausioji specialistė Roberta Jakumienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS APLINKOS MONITORINGO 2024–2029 METŲ PROGRAMOS PATVIRTINIMO“** |
| 2023 m. rugsėjo 5 d.  Plungė |

**1. Parengto sprendimo projekto tikslai, uždaviniai.**

Patvirtinti Plungės rajono savivaldybės aplinkos monitoringo 2024–2029 metų programą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Patvirtinti Plungės rajono savivaldybės aplinkos monitoringo 2024–2029 metų programą (toliau – Monitoringo programa). Šiuo metu Savivaldybėje nėra patvirtintos Monitoringo programos ir Savivaldybė aplinkos monitoringo dar nevykdo.

**3. Kodėl būtina priimti sprendimą, kokių pozityvių rezultatų laukiama.** Lietuvos Respublikos vietos savivaldos įstatymo 6 straipsnio 28 punkte nustatyta savivaldybių savarankiškoji funkcija – aplinkos kokybės gerinimas ir apsauga, aplinkos monitoringas. Savivaldybių aplinkos monitoringas vykdomas siekiant gauti išsamią informaciją apie savivaldybių teritorijų gamtinės aplinkos būklę, planuoti ir įgyvendinti vietines aplinkosaugos priemones ir užtikrinti tinkamą gamtinės aplinkos kokybę. Lietuvos Respublikos aplinkos monitoringo įstatymo 8 straipsnio 3 dalyje nustatyta, kad savivaldybių aplinkos monitoringo programa turi būti suderinta su Aplinkos ministerija arba jos įgaliota institucija ir patvirtinta savivaldybės tarybos. Plungės rajono savivaldybės administracija ir Vytauto didžiojo universitetas (toliau – Paslaugos teikėjas) 2022 m. lapkričio 3 d. sudarė paslaugos teikimo sutartį Nr. BT6-01-925 dėl Plungės rajono savivaldybės aplinkos monitoringo 2024–2029 metų programos parengimo (toliau – Sutartis). Paslaugos teikėjas, vadovaudamasis Sutartyje nustatytomis sąlygomis parengė Monitoringo programą, kurią suderino su atsakingomis institucijomis.

**4. Lėšų poreikis ir finansavimo šaltiniai.**

Preliminarus lėšų poreikis nustatytas parengtoje Plungės rajono savivaldybės aplinkos monitoringo 2024–2029 metų programos dešimtame skyriuje. Monitoringo programą numatoma vykdyti iš Savivaldybės aplinkos apsaugos rėmimo specialiosios programos lėšų. Patvirtinus Monitoringo programą bus inicijuojamos pirkimo procedūros dėl jos vykdymo.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimas bus paskelbtas Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Monitoringo programos vykdymui reikalingos Savivaldybės biudžeto lėšos* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Įgyvendintos Lietuvos Respublikos aplinkos monitoringo įstatymo 8 straipsnio 3 dalies nuostatos* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Gaunama informacija apie aplinkos būklę* | *Nenumatomas* |
| *Administracinei naštai* | *Nenumatomas* | *Prisideda Monitoringo programos vykdymo administravimas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyriausioji specialistė Roberta Jakumienė