**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDavimo VALDYTI PATIKĖJIMO TEISE**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir 6 straipsnio 17 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 13.2 papunkčiu bei atsižvelgdama į A. Klišonio komercinės firmos „Inesa“ 2023 m. rugpjūčio 31 d. raštą Nr. 225 ir 2023 m. rugsėjo 7 d. raštą Nr. 232, Plungės rajono savivaldybės taryba nusprendžia:

1. Perduoti A. Klišonio komercinei firmai „Inesa“ (kodas 169845147) valdyti patikėjimo teise pagal turto patikėjimo sutartį savarankiškosioms savivaldybių funkcijoms – pirminė asmens ir visuomenės sveikatos priežiūra – vykdyti 5 metų laikotarpiui nuo 2023 m. spalio 3 d. iki 2028 m. spalio 3 d.:
   1. **Patalpas negyvenamojoje patalpoje – Ambulatorijoje** (registro Nr. 44/2130731, kadastro bylos Nr. 68/400, unikalus Nr. 4400-4589-5129:8416, bendras plotas 220,07 kv. m, pastatas, kuriame yra patalpa plane pažymėtas 1D2p, statybos metai – 1979), esančioje Telšių g. 10B-3, Alsėdžiuose, Plungės r. sav., plane pažymėtas indeksais: ½ dalis 3-14 (iš 9,83 suteikiama 4,91 kv. m), 3-15 (27,35 kv. m), 3-16 (11,47 kv. m), 3-17 (6,05 kv. m), 3-19 (2,74 kv. m), viso – 52,52 kv. m, įsigijimo vertė – 21 152,96 Eur, likutinė vertė 2023 m. rugsėjo 30 d. – 13 470,37 Eur, finansavimo šaltinis – Savivaldybės lėšos, ir **pastatą – garažą** (registro Nr. 80/41412, kadastro bylos Nr. 68/400, unikalus Nr. 6897-9010-0020, bendras plotas 51,15 kv. m, pastatas plane pažymėtas 2I1p, statybos metai – 1979), esantį Telšių g. 10B, Alsėdžiuose, Plungės r. sav., įsigijimo vertė – 6 393,75 Eur, likutinė vertė 2023 m. rugsėjo 30 d. – 3 565,59 Eur, finansavimo šaltinis – Savivaldybės lėšos.
   2. **Patalpas** **pastate – Vaikų darželyje pritaikytame bendruomenės poreikiams** (registro Nr. 44/1339628, unikalus Nr. 6898-0009-0012, kadastro bylos Nr. 68/4103, pastato pažymėjimas plane 1B1b, bendras plotas 943,35 kv. m, statybos metai 1980, rekonstrukcijos metai 2011), esančiame Mokyklos g. 3A, Stanelių k., Plungės r. sav., plane pažymėtas indeksais: 1-12 (9,81 kv. m), 1-13 (8,38 kv. m) su dalimi bendro naudojimo patalpų: 1-9 (0,45 kv. m), 1-10 (0,83 kv. m), 1-11 (0,15 kv. m), 1-14 (0,87 kv. m), 1-15 (3,44 kv. m), viso – 23,93 kv. m, įsigijimo vertė – 6 459,66 Eur, likutinė vertė 2023 m. rugsėjo 30 d. – 5 647,00 Eur, finansavimo šaltinis – Savivaldybės lėšos.
   3. P**astatą – Medicinos punktą** (registro Nr. 44/1375755, unikalus Nr. 6898-2011-7023, kadastro bylos Nr. 68/3635, pažymėjimas plane 4E1b, bendras plotas 71,20 kv. m, statybos metai 1982), esantį Kaštonų al. 2, Prūsalių k., Plungės r. sav., įsigijimo vertė – 3 301,67 Eur, likutinė vertė 2023 m. rugsėjo 30 d. – 2 437,02  Eur, finansavimo šaltinis – Savivaldybės lėšos.

2. Įgalioti Plungės rajono savivaldybės administracijos direktorių, o jo nesant – asmenį, einantį Administracijos direktoriaus pareigas, pasirašyti sprendimo 1 punkte nurodytų patalpų ir pastato patikėjimo sutartį su A. Klišonio komercine firma „Inesa“.

Savivaldybės tarybos narys

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Buhalterinės apskaitos skyriaus vedėja Genovaitė Pečkauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL TURTO PERDAVIMO VALDYTI PATIKĖJIMO TEISE“** |
| 2023 m. rugsėjo 11 d.  Plungė |

**1. Parengto sprendimo projekto tikslai, uždaviniai.** Perduoti A. Klišonio komercinei firmai „Inesa“ (kodas 169845147) valdyti patikėjimo teise pagal turto patikėjimo sutartį savarankiškosioms savivaldybių funkcijoms – pirminė asmens ir visuomenės sveikatos priežiūra – vykdyti 5 metų laikotarpiui: nuo 2023 m. spalio 3 d. iki 2028 m. spalio 3 d. patalpas negyvenamojoje patalpoje – Ambulatorijoje, esančioje Telšių g. 10B-3, Alsėdžiuose, Plungės r. sav., viso – 52,52 kv. m, įsigijimo vertė – 21 152,96 Eur, likutinė vertė 2023 m. rugsėjo 30 d. – 13 470,37 Eur, finansavimo šaltinis – Savivaldybės lėšos, ir pastatą – garažą, esantį Telšių g. 10B, Alsėdžiuose, Plungės r. sav., įsigijimo vertė – 6 393,75 Eur, likutinė vertė 2023 m. rugsėjo 30 d. – 3 565,59 Eur, finansavimo šaltinis – Savivaldybės lėšos; patalpas pastate – Vaikų darželyje pritaikytame bendruomenės poreikiams, esančiame Mokyklos g. 3A, Stanelių k., Plungės r. sav., viso – 23,93 kv. m, įsigijimo vertė – 6 459,66 Eur, likutinė vertė 2023 m. rugsėjo 30 d. – 5 647,00 Eur, finansavimo šaltinis – Savivaldybės lėšos bei pastatą – Medicinos punktą, esantį Kaštonų al. 2, Prūsalių k., Plungės r. sav., įsigijimo vertė – 3 301,67 Eur, likutinė vertė 2023 m. rugsėjo 30 d. – 2 437,02  Eur, finansavimo šaltinis – Savivaldybės lėšos.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo.

**3. Kodėl būtina priimti sprendimą, kokių pozityvių rezultatų laukiama.** Viena iš savarankiškųjų savivaldybės funkcijų yra pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, biudžetinių įstaigų išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir visuomenės sveikatos stebėseną. Norint užtikrinti anksčiau minėtą funkciją, suteikiamos patikėjimo teise pagal patikėjimo sutartį patalpos ir pastatas A. Klišonio komercinei firmai „Inesa“.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** A. Klišonio komercinės firmos „Inesa“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** A. Klišonio komercinei firmai „Inesa“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė